கேள்வி: சுமித்ரா தேவி (நடிகை) - தொழில் குறித்து விரிவாக சொல்லுங்கள்.
பதில்: 1943ஆம் ஆண்டில் இவர் ''நியூ தியேட்டர்ஸ்'' என்ற படத் தயாரிப்பு அலுவலகத்தில் ஒரு பட வாய்ப்புக்காக அவழைக்கப்பட்டார். ஹேம்சந்தர் சந்தரின் ''மேரி பஹென்'' (1944) என்ற படத்தில் கே. எல். சைகல் இணையாக நடித்தார். இந்த படத்தின் தயாரிப்பின் போது அபூர்பா மித்ராவின் ''சந்தி'' என்ற வங்காளத் திரைப்படத்தில் (1944) இவர் கதாநாயகியாக நடித்தார். இந்த படம் மகத்தான வெற்றியை பெற்றது . மேலும், 1945இல் வங்காளத் திரைப்பட பத்திரிகையாளர் சங்கத்தின் சிறந்த நடிகைக்கான விருதையும் பெற்றது. 1940களின் பிற்பகுதியில் இவர் பாலிவுட் முன்னணி நடிகையாக ''வசியத்நாமா'' (1945), ''பாய் தூஜ்'' (1947), ''ஊஞ்ச் நீச்'' (1948) , ''விஜய் யாத்ரா'' (1948) போன்ற படங்களில் நடித்தார். குஞ்சாலின் ''மம்தா'' (1952) படத்தில் ஒற்றை தாயாக நடித்ததற்காக இவர் பாராட்டப்பட்டார். ''தீவானா'' (1952), ''குங்க்ரூ'' (1952), ''மயூர்பங்க்'' (1954), ''சோர் பஜார்'' (1954), ''ஜக்தே ரஹோ'' (1956) போன்ற படங்களில் நடித்ததற்காகவும் இவர் மேலும் பாராட்டப்பட்டார். ''அபிஜாக்'' (1947), ''பதேர் தேவி'' (1947), ''பிரதீபாத்'' (1948), ''ஜாய்ஜத்ரா'' (1948), ''சுவாமி'' (1949), ''தேவி சவுத்ராணி'' (1949), ''சமர்'' (1950), ''தஸ்யு மோகன்'' (1955) போன்ற மேற்கு வங்காளத் திரைப்படங்களில் தனது வாழ்க்கையைத் தொடர்ந்தார். கார்த்திக் சட்டோபாத்யாயின் சாஹேப் பீபி கோலம் என்ற படத்தில் (1956) ஒரு நில உரிமையாளரின் மது அடிமையான அழகிய மனைவியாக இவர் சித்தரிக்கப்பட்டார். இது பிமல் மித்ரா என்பவர் எழுதி அதே பெயரில் வெளியான உன்னதமான புதினத்தின் தழுவலாகும். ஐம்பதுகளின் பிற்பகுதியில் , சீனாவில் நடந்த ஆசியத் திரைப்பட விழாவிற்கு இந்தியாவிலிருந்து ஒரு பிரதிநிதியாக அழைக்கப்பட்டார்.